Diari Oficial de la Generalitat Valenciana


Sumari del DOGV 5116, del 18-10-2005 (2005/10799)

RESOLUCIÓ de 19 de setembre de 2005, del secretari autonòmic per a l'Agència Valenciana de la Salut, per la qual determina el nombre de noves oficines de farmàcia necessàries per a oferir una atenció farmacèutica adequada a la població.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5116

Data del DOGV
:   18-10-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/10241


Data del document
:   19-09-2002

Organisme emissor
:   Conselleria de Sanitat

Tipus de document
:   Resolució

Descriptors 

:   * legislació
    * municipi
    * farmacologia

RESOLUCIÓ de 19 de setembre de 2005, del secretari autonòmic per a l'Agència Valenciana de la Salut, per la qual determina el nombre de noves oficines de farmàcia necessàries per a oferir una atenció farmacèutica adequada a la població. [2005/X10959]
  
Vist l'expedient iniciat d'ofici mitjançant una resolució del director general de Farmàcia i Productes Sanitaris de 29 de març de 2005, per tal de determinar el nombre de noves oficines de farmàcia necessàries per a oferir una atenció farmacèutica adequada a la població, segons el mòdul general establit en l'article 21 de la Llei 6/1998, de 22 de juny, d'Ordenació Farmacèutica de la Comunitat Valenciana, corresponent a l'any 2005, i examinats els antecedents de fet següents.
  
Antecedents de fet
  
I. Mitjançant una resolució del director general de Farmàcia i Productes Sanitaris de 29 de març de 2005, es va iniciar d'ofici un expedient administratiu per a determinar el nombre de noves oficines de farmàcia necessàries per a oferir una atenció farmacèutica adequada a la població, d'acord amb el que establix l'article 4 del Decret 149/2001, de 5 d'octubre, que establix el procediment per a l'autorització de noves oficines de farmàcia.
  
II. A l'expedient s'han incorporat els informes, certificats i documents necessaris, segons el mòdul general establit en l'article 21 de la Llei 6/1998, de 22 de juny, d'Ordenació Farmacèutica de la Comunitat Valenciana, per a determinar el nombre de noves oficines de farmàcia necessàries tenint en compte tots els municipis i les entitats locals menors de la Comunitat Valenciana.
  
III. D'acord amb el que disposa l'article 5 del Decret 149/2001, de 5 d'octubre, esmentat adés, una vegada instruït el procediment i abans de la redacció de la proposta de resolució, es va fer el tràmit d'audiència pública durant un període de deu dies. No formularen en eixe termini al·legacions farmacèutics o organitzacions que els representen.
  
Els fonaments jurídics següents s'apliquen als fet anteriors.
  
Fonaments jurídics
  
I. Esta Conselleria de Sanitat és competent per a resoldre esta sol·licitud segons que disposen el Reial Decret 278/1980, 25 de gener, sobre transferència de competències en matèria de sanitat; la Llei Orgànica 5/1982, d'1 de juliol, d'Estatut d'Autonomia de la Comunitat Valenciana; la Llei 5/1983, de 30 de desembre, de Govern Valencià; la Llei 6/1998, de 22 de juny, d'Ordenació Farmacèutica de la Comunitat Valenciana; el Decret 149/2001, de 5 d'octubre, que establix el procediment per a l'autorització de noves oficines de farmàcia, i el Decret 116/2003, d'11 de juliol, del Consell de la Generalitat Valenciana, pel qual aprova el Reglament Orgànic i Funcional de la Conselleria de Sanitat.
  
II. Consta en l'expedient la publicació de l'Institut Nacional d'Estadística referent al padró municipal vigent en el moment d'iniciar-se l'expedient, una certificació acreditativa de les oficines de farmàcia obertes al públic en la data de l'inici de l'expedient, també en les entitats locals menors de la Comunitat Valenciana, i una certificació acreditativa de les oficines de farmàcia autoritzades pendents de l'obertura al públic. Tot això, el 29 de març de 2005, data que s'ha d'adoptar com la d'inici de l'expedient i, en conseqüència, la que ha de marcar les circumstàncies que es tenen en compte per a la resolució. Segons el mòdul general establit en l'article 21 de la Llei 6/1998, de 22 de juny, d'Ordenació Farmacèutica, s'ha d'autoritzar l'obertura en l'àmbit de la Comunitat Valenciana s'un total de 22 noves oficines de farmàcia, distribuïdes en els municipis i entitats locals menors que figuren la relació de l'annex d'esta resolució. S'entén que no és procedent l'obertura de noves oficines de farmàcia en els municipis i entitats locals menors que no figuren en la llista.
  
En conseqüència, vistos els fets i fonaments jurídics anteriors, resolc autoritzar, segons el mòdul general establit en l'article 21 de la Llei 6/1998, de 22 de juny, d'Ordenació Farmacèutica, l'obertura en l'àmbit de la Comunitat Valenciana d'un total de 22 noves oficines de farmàcia, distribuïdes en els municipis i entitats locals menors que figuren en la llista de l'annex d'esta resolució, i s'entén que no pertoca l'obertura de noves oficines de farmàcia en els municipis i entitats locals menors que no figuren en la llista.
  
Esta resolució es publica en el Diari Oficial de la Generalitat Valenciana amb l'advertiment que exhaurix la via administrativa i que s'hi pot interposar recurs contenciós administratiu en el termini de dos mesos, comptats a partir de l'endemà de la data de la notificació davant de la Sala Contenciosa Administrativa del Tribunal Superior de Justícia de la Comunitat Valenciana o, potestativament, recurs de reposició en els termes previstos en l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 19 de setembre de 2005.- El secretari autonòmic per a l'Agència Valenciana de la Salut: Manuel Cervera Taulet.
  
Annex
  
Municipi Farmàcies autoritzades
  
Albal 1
  
Almassora / Almassora 1
  
Burriana 1
  
Elda 1
  
Llíria 1
  
Manises 1
  
l'Olleria 1
  
Pilar de la Horadada 1
  
Riba-roja de Túria 1
  
Sant Joan d'Alacant 1